《减字木兰花 夏日》
明代·周兰秀

晨妆草草。绾髻慵梳新样巧。捲起帘栊。远见荷开满沼红。

轻摇团扇。熏风阵阵轻吹面。堤柳条条。带雨拖烟拂板桥。

作者简介：[明]女。玉台画史扫叶山房石印本作兰芳，画史丛书本作兰秀。字淑英（列朝诗集作弱英）。吴江（今江苏吴江）周应懿孙女。孙愚公妻。其母沈嫒，著声香奁，兰秀秉其家学，雅善吟咏有餐花遗稿，山阴王端淑称许之。工绘事，善写竹。《档李诗系、孙氏家乘、清画家诗史》